ДЗЯРЖАЎНАЯ ЎСТАНОВА АДУКАЦЫІ

«СТАРАДАРОЖСКІ ДАШКОЛЬНЫ ЦЭНТР РАЗВІЦЦЯ ДЗІЦЯЦІ”

КАНСУЛЬТАЦЫЯ

ДЛЯ ПЕДАГАГІЧНЫХ РАБОТНІКАЎ УСТАНОЎ ДАШКОЛЬНАЙАДУКАЦЫІ

**«ВЫКАРЫСТАННЕ ПЕСЕНЕК І ПАЦЕШАК У РАЗВІЦЦІ БЕЛАРУСКАГА МАЎЛЕННЯ**

**ДЗЯЦЕЙ РАННЯГА І ДАШКОЛЬНАГА УЗРОСТУ»**

Розум Вольга Аляксандраўна, намеснік загадчыка

па асноўнай дзейнасці

г.Старыя Дарогі, 2021

**Значнасць выкарыстання малых форм фальклору: песенак, пацешак удля развіцця дзіцяці ранняга і дашкольнага ўзросту**

Ролю вуснай народнай творчасці ў выхаванні і развіцці дзіцяці ранняга ўзросту цяжка пераацаніць. Малыя формы фальклору з'яўляюцца першымі мастацкімі творамі, якія чуе дзіця.

Асабліва эфектыўным лiчыцца выкарыстанне малых фальклорных формаў у перыяд адаптацыі дзіцяці ў дашкольнай установе. Падчас «цяжкага» раставання з бацькамі можна пераключыць яго ўвагу на яркую маляўнічую цацку (коціка, пеўніка, сабаку), суправаджаючы яе рухі чытаннем пацешкі. Правільны падбор песенькі ці пацешкі, дапамагае ўсталяваць кантакт з малым, абудзіць у яго пачуццё сімпатыі да пакуль яшчэ незнаёмаму чалавеку - выхавальніку. З дапамогай песенек, пацешак выхоўваецца ў дзяцей станоўчае станаўленне да рэжымным момантаў: мыцця, прычэсвання, прыёму ежы, апрананню, укладванню спаць. Знаёмства з народнай пацешкай пашырае кругагляд дзяцей, узбагачае іх гаворку, фарміруе стаўленне да навакольнага свету. Задача выхавальніка – дапамагчы малянятам у гэтым [3, с.15].

***Малыя фальклорныя жанры* —** мініяцюрныя паэтычныя творы, створаныя для дзяцей, якія маюць канкрэтны педагагічны накірунак. Яны ўпрыгожваюць мову педагога, робяць яе вобразнай і прыгожай, прыцягваюць увагу дзяцей.

Да малых формаў фальклору адносяць: калыханкі, песенькі і пацешкі, прымаўкі і прыказкі, заклічкі, прыгаворкі, лічылкі, загадкі і інш. Іх уплыў на развіццё маўлення дзяцей бясспрэчны.

*Пацешкі —* невялікія вершы, песні з захапляльным жартаўліва-гумарыстычным зместам, у якіх адбываецца сюжэтнае развіццё дзеяння, для якога ўласцівы імклівасць і дынамізм. Пацешкi выконваюць вялiкую педагагiчна-выхаваўчую ролю. З дапамогай іх прывучаюць дзяцей разумець дабро, быць праўдзiвымi, добрасумленнымi, працавiтымi.

*Песенька* — кароткая дзіцячая песня, якая ўяўляе сабой розныя па паходжанню і зместу творы. Сама песня, яе змест, вобразы – вось што цікавіць малых, бо яны ўжо могуць самастойна або з дапамогай дарослых вызначыць свае адносіны да пачутага. Дзеючыя асобы дзіцячых песенек – птушкі (верабей, бусел, сава, перапяліца, дзяцел), жывелы (заяц, воўк, конь, казёл, бык, кот). Яны надзяляюцца рысамі, якія ўласцівы чалавеку (хітрасць, упартасць, даверлівасць), пападаюць ў складаныя сітуацыі, на вырашэнне якіх уплываюць згаданыя рысы.

У чым жа эфектыўнасць такіх малых фальклорных форм, як песенькі і пацешкі для развіцця маўлення дзяцей?

*1. Развіваюць мову.* З дапамогай пацешак развіваецца фанематычны слых. У гэтых малых фальклорных формах часта выкарыстоўваецца паўтарэнне спалучэння гукаў-найгрышаў. Яны вымаўляюцца з рознай інтанацыяй, у розным тэмпе.

*2.Развіваюць пачуццё рытму.* Гукаперайманне (ду-ду-ду, баю-бай) і рыфмы (на дубу, у трубу) надаюць тэксту пацешак асаблівую рытмічнасць. Рытм і рыфма, разнастайныя інтанацыі ў голасе дарослага выклікаюць у дзяцей пачуццё цяпла і бяспекі.

3. *Развіваюць маторыку*. Вершы з рухам дазваляюць здзяйсняць розныя дзеянні. Гэта спрыяе фізічнаму развіццю дзяцей. Імітацыя слоў пацешак каардынуе рухi дзяцей, сувязь тэксту з маторыкай развівае ўвагу.

4. *Развіваюць музычны слых*. Многія пацешкі вымаўляюцца нараспеў, тым самым дазваляючы спяваць іх нават тым, хто не валодае музычнымі талентамі.

5. *Спрыяюць эмацыйнаму і тактыльнаму кантакту малога і дарослага.*Дарослы, напяваючы або распавядаючы пацешку, звычайна усміхаецца. Бачачы дарослага ў добрым настроі, маляня атрымлівае сігнал аб тым, што ўсё добра. Спевы песенек, якія суправаджаюцца дакрананнямі, абдымкамі і пацалункамі, даюць падставу для тактыльнага кантакту і збліжэння дзяцей і дарослых.

**Спецыфіка ўспрымання пацешак дзецьмі рознага ўзросту**

*Дзеці да 1 году.* Вяселыя пацешкі для малят характэрызуюцца рытмічнасцю. Іх чытанне суправаджаецца мамчыным спевам і ласкавым пагладжваннем ручак, ножак і жывоціка, дапамагаюць малому знаёміцца з навакольным светам і наладжваць кантакт з блізкімі людзьмі.

*Дзеці ад 1 да 2 гадоў. У іх* развіваецца актыўны слоўнік. Прагаворванне пацешак спрыяе яго папаўненню, развіццю вобразнай гаворкі. Калі пацешкі для развіцця мовы дзяцей нагадваюць ласкавыя песні, іх чытанне абавязкова суправаджаецца выразнымі жэстамі.

*Дзеці ад 2 да 4 гадоў.* Як правіла, у перыяд прывыкання да новай абстаноўкі яны сумуюць па доме, ім яшчэ цяжка мець зносіны з іншымі дзецьмі, дарослымі. Трэба падабрать і выразна распавесці пацешкі, якія дапамогуць усталяваць кантакт дзіцяцi з выхавальнікам.

*Дзеці 4-6 гадоў.* Успрыманне пацешак для дзяцей старэйшага дашкольнага ўзросту значна складаней, чым для малых. Яны ўжо ўтрымліваюць тонкі гумар, складаныя словы, выразы з пераносным сэнсам. Пяці-шасцігадовыя дзеці з задавальненнем інсцэніруюць іх і самастойна распавядаюць у асобах.

**Методыка выкарыстання песенак і пацешак у адукацыйным працэсе**

Каб песенькі і пацешкі трывала ўвайшлі ў жыццё дзіцяці, трэба яму дапамагчы ўсвядоміць яе змест, не проста прачытаць, а прадумаць, у якой форме паднесці, каб выклікаць эмацыйны водгук.

Змест работы ў дадзеным накірунку можа рэалізоўвацца ў розных відах дзейнасці:

- гульнявой (дыдактычныя гульні «Дапамажы пеўнічку», «Знайдзі пару», «Чыя хатка» і інш.; рухомыя гульні «Ішла каза», «Мышка, мышка, дзе была?»; пальчыкавыя гульні «Сарока-варона», «Ладкі ладком», «Божая кароўка»);

- мастацка-маўленчай (абыгрыванне песенек, пацешак з дапамогаю масак «Бычок», «Верабейчык», «Сядзіць мядзведзь на калодзе»);

- выяўленчай (канструяванне «Ложак для лялькі», «Канапа для дзяўчынкі», «Хатка для ката»; маляванне «Зярняткі для пеўніка», «Дожджыка»; лепка «Бліны», «Пернікі», «Цукеркі»);

- пазнавальнай (разглядванне ілюстрацый і правядзенне гутарак пра транспарт, жывёл, птушак «Пеўнік і яго сямейства», «Кошка з кацянятамі», «Сядзіць сыч на капе»);

- музычнай (развучванне песенек, пацешак «Сонейка-сонца», «Го-го –го-го гусачок», «Ай, люлі-люлі-люлечкі»).

Для знаёмства з малымі формамі фальклору выкарыстоўваюцца наступныя метады:

1. Наглядны (дэманстрацыя ілюстрацый і карцін, паказ спосабаў дзеянняў);
2. Слоўны (калектыўнае чытанне, завучванне на памяць, па ролях з дзецьмі сярэдняга, старэйшага ўзросту, складанне казак);
3. Гульнявы (гульні-драматызацыі, гульні-інсцэніроўкі, дыдактычныя гульні, настольна-друкаваныя гульні).
4. Практычны (практыкаванні ў прагаворванні, гукаперайманні, імітацыя дзеянняў).

Канкрэтныя мэты па падрыхтоўцы да ўспрымання твора можна вырашыць з дапамогаю такiх прыёмаў, як уводная гутарка, стварэнне гульнявых сітуацый, назіранні за прадметамі і з’явамі рэчаіснасці, выкарыстанне нагляднасці, якая мае разнастайныя формы: маўленчая (выразнае чытанне ці расказванне выхавацеля), прадметная (аб’екты рэчаіснасці, макеты, муляжы цацкі), выяўленчая (карціны, ілюстрацыі, фотаздымкі), дзейсная (дзеянні дзяцей, якія адпавядаюць вобразу, выяўленаму ў слове).

**Знаёмства з пацешкаю «Ладу-ладу-ладкі**»

Выхавальнік расказвае пацешку аднаму дзіцяці, гуляючы з яго рукамі:

Ладу, ладу, ладкі*(пляскае ў ладкі)*

Дзе былі? *(паціскаючы плячыма,разводзіць рукі)* У бабкі!

А што елі?  *(паціскаючы плячыма, разводзіць рукі)* Кашку!..

А што пілі? *(паціскаючы плячыма, разводзіць рукі)* Малачко.

Бабулька казала,  
Як нас частавала: *(падымае рукі перад сабою)*  
Прыходзьце часцей,  
Пачастую смачней:  
Дам вам сыраквашкі,  
Бярозавай кашкі *(падаюць рукі наперад)*

Пры паўтарэнні пацешкі прачытваецца адначасова двум-тром малым, пры гэтым выхавальнік не толькі жэстамі, але і словамі заахвочвае дзяцей услед за ім рабіць гульнявыя рухі: «Пляскайце ў ладкі!», «Падымайце рукі!». Рытмічнасць пацешкі ён падкрэслівае воплескамі ў ладкі пры чытанні.

Аналіз зместу адукацыйнай галіны «Мастацкая літаратура» вучэбнай праграмы дашкольнай адукацыі былі зроблены наступныя вынікі: пачынаючы з малодшага дашкольнага ўзросту фарміруецца ўменне слухаць і ўспрымаць творы мастацкай літаратуры і фальклору; у сярэднім узросце—уменне сачыць за развіццём дзеянняў у творы, адрозніваць вершаванае і празаічнае маўленне; у старшым узросце — разумець эмацыянальна-вобразны змест літаратурнага твора, яго характар; адрозніваць жанры.

Безумоўна, што малыя формы фальклору тояць у сабе невычэрпныя магчымасці для развіцця маўленчых навыкаў; падахвочваюць з ранняга дзяцінства да пазнавальнай актыўнасці; развіваюць зрокавае i слыхавое ўспрыманне; спрыяюць стварэнню станоўчага эмацыйнага настрою; дапамагае павялічыць слоўнікавы запас; развіваюць памяць, увагу; выхоўваюць павагу, спачуванне; вучыць быць добрымі і ласкавымі.

**Спасылка на відэакансультацыю**: <https://drive.google.com/file/d/1qx80EIEnQ6YsnQTUueDMpdJlMvOIeX-k/view?usp=sharing>

**Спіс выкарыстаных крыніц**

1. Вучэбная праграма дашкольнай адукацыі (для ўстаноў дашкольнай

адукацыі з беларускай мовай навучання і выхавання) / М-ва адукацыі Рэсп. Беларусь. – Мінск. - Нацыянальны інстытут адукацыі – 2019. – 464 с.

1. Дубініна, Д. М. Выхаванне ў дзяцей дашкольнага ўзросту цікавасці да беларускай мастацкай літаратуры і фальклору / Д.М.Дубініна. – Мінск: Новое знание, 2016. – 208 с.
2. Криницина Н. Дети любят потешки // Дошкольное воспитание. – 1991. – №11.
3. Старжынская, Н.С. методыка развіцця роднай мовы : вучэб. дапаможнік / Н. С. Старжынская, Дз. М. Дубініна. – 2-е выд., выпр. – Мінск: Выш. шк., 2008. – 301 с.